kardosdrur/scandi-wiki huggingface dataset:
Sundhedsøkonomi

Sundhedsøkonomi er en gren af økonomien, hvor man analyserer sundhed, sygdom og sygepleje ved hjælp af anerkendt økonomisk teori og empiri.

Den senere Nobelpristager i økonomi Kenneth Arrow skrev i 1963 en banebrydende artikel, der ofte får æren for at udgøre starten på sundhedsøkonomi som en selvstændig disciplin. I denne beskrev han en række principielle forskelle på sundhed og andre goder. Det gælder bl.a. graden af offentlig intervention, betydningen af usikkerhed i mange dimensioner, asymmetrisk information, barrierer for indtræden på markedet, eksternaliteter og eksistensen af en tredjeparts-aktør. I sundhedsvæsenet er denne tredje part lægen, som træffer købsbeslutninger (f.eks. om at bestille en laboratorietest, ordinere medicin, foretage en operation osv.) uden selv at bære omkostningen ved produktet eller tjenesten.

Usikkerhed er et grundlæggende forhold indenfor sundhed, både mht. udfald for en patient og mht. finansielle forhold. Det vidensgab, der eksisterer mellem en patient og hans læge, skaber en situation med en klar informationsfordel for lægen, hvilket er et eksempel på asymmetrisk information.

Eksternaliteter opstår hyppigt indenfor sundhedsområdet, ikke mindst hvad angår smitsomme sygdomme. For eksempel vil en persons indsats for at undgå at blive smittet af forkølelse påvirke andre mennesker end personen selv.

Sundhedsøkonomiske temaer 

Den afdøde britiske sundhedsøkonom Alan Williams har inddelt de væsentligste sundhedsøkonomiske emner i et pilediagram, som ofte anvendes til at give et overblik over området:

 Hvad påvirker sundheden (udover sundhedspleje)?
 Hvad er sundhed, og hvad er dens værdi?
 Efterspørgslen efter sundhedspleje
 Udbuddet af sundhedspleje
 Mikroøkonomisk evaluering på behandlingsniveauet
 Markedsligevægt
 Evaluering af det samlede sundhedssystem
 Planlægning, budgettering og overvågning

Medicinaløkonomi 

Medicinaløkonomi anvendes typisk om cost-benefit-analyser af farmaceutiske produkter og analyser af omkostningseffektiviteten af forskellige medicinske behandlinger. Medicinaløkonomi anvender ofte statistiske modeller til at behandle data fra biostatistik og epidemiologi for at understøtte beslutningstagningen i medicinalspørgsmål, både i behandlingen af enkeltpersoner og i bredere sundhedspolitiske sammenhænge.

Kilder 

Mikroøkonomi
Velfærdsøkonomi
Hanne Roed

Hanne Roed (født 27. december 1968) har været regionsrådsmedlem i Region Midtjylland for Radikale Venstre siden 2013, og 1. næstformand siden 2018. Hun er medlem af forretningsudvalget samt udvalget for regional udvikling. Hun er hovedbestyrelsesmedlem for Radikale Venstre og folketingskandidat i Vestjyllands Storkreds.

Hanne Roed uddannet i statskundskab fra Aarhus Universitet og socialrådgiver fra VIA University College. Hun arbejder som konsulent i virksomheden Systematic, og har tidligere arbejdet som socialrådgiver i Aarhus Kommune og mentor ved kompetencecenter Skanderborg.

Privat er Hanne Roed bosat i Aarhus og har fire børn.

Referencer

Eksterne henvisninger 
 

Personer fra Syddjurs Kommune
Politikere fra Danmark
Politikere fra Det Radikale Venstre
Regionsrådsmedlemmer fra Radikale Venstre
Unimak Island

Unimak Island er den største ø i øgruppen Aleuterne, der er en del af Alaska i USA.

Geografi 
Det er den østligste af Aleuterne og har et areal på 4.069,9 km2, og det er således den niendestørste ø i USA og den 134. største ø i verden. På øen ligger Mount Shishaldin, der er en af verdens ti mest aktive vulkaner. Ifølge United States Census Bureau boede der 64 personer ved en folketælling i 2000, og de var alle bosat i byen False Pass i den østlige del af øen. Cape Lutke er hovedlandet på øen. Cape Pankof ligger på den yderste sydvestlige del af øen.

Fisher Caldera er et vulkankrater midt på den vestlige del af Unimak. Det har navn efter den amerikanske geolog Bernard Fisher, der arbejdede for United States Geological Survey og som blev dræbt i Umnak Pass.

Mount Westdahl, på 1.654 m, er en stratovulkan i Aleutian Range, ligger også på øen..

I 1980 blev 370.000 ha. af øen udpeget til at blive bibeholdt som. Dette område drives af United States Fish and Wildlife Service.

Flora og fauna 
Da faunaen i stor grad ligesom pår esten af Alaskahalvøen, og den er således alsidig med landlevende pattedyr som kodiakbjørne og rensdyr. Vest for Unimak Island er det største lanlevende pattedyr den røde ræv. Langs kysterne findes sæler og hvalroser.

Bebyggelse 
Hele øens befolkning bor i False Pass, der dermed også er den eneste by. Her er en havn, og en stor del af arbejdsstyrken er beskæftiget med fiskeri.

I 1903 blev fyrtårnet Scotch Cap Light opført og det blev bemandet af US Coast Guard. Den 1. april 1946, under jordskælvet på Aleuterne 1946, blev fyrtårnet ramt af en tsuname. Selvom det stod omkring 30 m oppe blev det revet med ud i havet, og fem ansatte blev dræbt.

Der findes også et andet fyrtårn på øen ved navn Cape Sarichef Light.

Øens eneste lufthavn er Cape Sarichef Airport, der blev anlagt i 1958 af United States Air Force.

Galleri

Referencer

Eksterne henvisninger 

Øgrupper i Stillehavet
Alaskas geografi
Øer i USA
Darja Kasatkina

Darja Sergejevna Kasatkina (russisk: Дарья Сергеевна Касаткина, født 7. maj 1997 i Toljatti, Rusland) er en professionel kvindelig tennisspiller fra Rusland.

Eksterne henvisninger 

Tennisspillere fra Rusland
Personer fra Toljatti
Aryna Sabalenka

Aryna Siahejewna Sabalenka (,  , født 5. maj 1998 i Minsk, Hviderusland) er en professionel kvindelig tennisspiller fra Hviderusland.

Eksterne henvisninger 

Tennisspillere fra Hviderusland
Personer fra Minsk
Anett Kontaveit

Anett Kontaveit (født 24. december 1995 i Tallinn, Estland) er en professionel kvindelig tennisspiller fra Estland.

Eksterne henvisninger 

Tennisspillere fra Estland
Personer fra Tallinn
Wang Qiang (tennisspiller)

Wang Qiang (født 14. januar 1992 i Tianjin, Folkerepublikken Kina) er en professionel kvindelig tennisspiller fra Folkerepublikken Kina.

Eksterne henvisninger 

Tennisspillere fra Kina
Personer fra Tianjin
Lesja Tsurenko

Lesja Viktorivna Tsurenko (, født 30. maj 1989 i Volodymyrets, Sovjetunionen) er en professionel kvindelig tennisspiller fra Ukraine.

Eksterne henvisninger 

Tennisspillere fra Ukraine
Personer fra Volodymyrets
Mihaela Buzărnescu

Mihaela Buzărnescu (født 4. maj 1988 i Bukarest, Rumænien) er en professionel kvindelig tennisspiller fra Rumænien.

Eksterne henvisninger 

Tennisspillere fra Rumænien
Personer fra Bukarest
Camila Giorgi

Camila Giorgi (født 30. december 1991 i Macerata, Italien) er en professionel kvindelig tennisspiller fra Italien.

Eksterne henvisninger 

Tennisspillere fra Italien
Donna Vekić

Donna Vekić (født 28. juni 1996 i Osijek, Kroatien) er en professionel kvindelig tennisspiller fra Kroatien.

Eksterne henvisninger 

Tennisspillere fra Kroatien
Personer fra Osijek
Tobias Damsgaard

Tobias Damsgaard (født 3. august 1998) er en dansk fodboldspiller, der spiller for FC Phönix Lübeck.

Klubkarriere 
Han spillede som ungdomsspiller for Aarhus Fremad, inden han i forbindelse med et efterskoleophold optråde et år for SønderjyskE. Som andetårs U/17-spiller skiftede Damsgaard til Randers FC.

Randers FC 
Han fik sin debut i Superligaen for Randers FC den 19. november 2017, da han startede inde og spillede alle 90 minutter i en 1-3-sejr ude over Lyngby Boldklub.

I starten af foråret 2018 skrev Damsgaard under på en toårig fuldtidskontrakt gældende fra sommeren 2018, hvorfra han samtidig skulle være en permanent del af klubbens førstehold. Dette blev dog i slutningen af marts 2018 fremrykket, således han med øjeblikkelig virkning fra 1. april 2018 permanent blev rykket op i klubbens førsteholdstrup. Han var i perioden fra 18. marts til 22. april 2018 fast mand på højre back, da han spillede alle seks kampe i Superligaen med fuld spilletid samt 120 minutter i en pokalkamp mod Silkeborg IF. I løbet af sin tid i Randers FC nåede han at spille 20 kampe i Superligaen fordelt på 16 kampe i den ordinære turnering og fire kampe i nedrykningsspil.

Udleje og permanent skifte til Vendsyssel FF 
Han blev i slutningen af januar 2020 på vintervinduets sidste dag udlejet til Vendsyssel FF frem til sommeren 2020, da det kun var blevet til tre indhop i efteråret 2019. Han nåede at spille to kampe for Vendsyssel FF, inden covid-19-nedlukningen satte sæsonen på pause i marts. Samlet set blev det 15 kampe for Damsgaard i løbet af sit lejeophold i Vendsyssel.

I maj 2020 blev det offentliggjort, at Damsgaard skiftede permanent til Vendsyssel FF. Her skrev han under på en treårig kontrakt. I kampen mod Viborg FF den 30. september 2020 skulle Damsgaard være startet, men han blev under opvarmningen skadet og blev erstattet af Dušan Jajić - en kamp som Vendyssel FF tabte 3-1 ude. Han var herefter skadet resten af efteråret.

Referencer

Eksterne henvisninger 
 

Fodboldspillere fra Danmark
Fodboldspillere fra Aarhus Fremad
Fodboldspillere fra SønderjyskE
Fodboldspillere fra Randers FC
Fodboldspillere fra Vendsyssel F.F.
Maria Sakkari

Maria Sakkari (, født 25. juli 1995 i Athen, Grækenland) er en professionel kvindelig tennisspiller fra Grækenland.

Eksterne henvisninger 

Tennisspillere fra Grækenland
Personer fra Athen
Belinda Bencic

Belinda Bencic (, født 10. marts 1997 i Flawil, Schweiz) er en professionel kvindelig tennisspiller fra Schweiz.

Hun repræsenterede Schweiz under sommer-OL 2020 i Tokyo, hvor hun vandt sølv i double. Under OL 2020 vandt Bencic over tjekkiske Markéta Vondroušová i en finale i 3 sæt.

Referencer

Eksterne henvisninger 
 

Tennisspillere fra Schweiz
Olympiske medaljevindere i tennis
Deltagere for Schweiz ved sommer-OL 2020
Olympiske mestre fra Schweiz
Olympiske sølvmedaljevindere fra Schweiz
Medaljevindere ved sommer-OL 2020
Katie Boulter

Katie Boulter (født 1. august 1996 i Leicester, Storbritannien) er en professionel kvindelig tennisspiller fra Storbritannien.

Eksterne henvisninger 

Tennisspillere fra Storbritannien
Personer fra Leicester
Cal Schenkel

Calvin "Cal" Schenkel (født 27. januar 1947 i Willow Grove, Pennsylvania) er en amerikansk illustrator, grafisk designer, animator og tegneseriekunstner, der har arbejde med albumcover-design som sit speciale.

Han var ansvarlig for det grafiske design af mange af Frank Zappas albumcovers. Schenkels arbejde er ikonisk og i en karakteristisk stil, en forløber for punk-kunst og new wave perioden.

Baggrund og uddannelse 
Schenkel voksede op i Oreland, Pennsylvania. Han studerede på Philadelphia College of Art men forlod det efter et semester og gik i gang med at gøre karriere. Som arbejdsløs kunstner i New York City blev Schenkel i 1967 introduceret til Zappa, af hans daværende kæreste, sangeren Sandy Hurvitz (senere kendt som Essra Mohawk).

Schenkels kunst, der i begyndelsen var påvirket af tegneserien Krazy Cat og Mad magazine, havde i 1967 udviklet sin egen "primitive" "flossede" surrealistiske stil. I 1976 afholdt Schenkel, sammen med Don Van Vliet (bedre kendt som Captain Beefheart), en udstilling med sine kunstværker i Greenfields Galleri på Evergreen State College i Olympia, Washington.

Zappa-covers designet af Schenkel 
 Lumpy Gravy 
 We're Only In It For The Money 
 Cruising with Ruben &amp; the Jets 
 Uncle Meat 
 Hot Rats 
 Burnt Weeny Sandwich 
 Fillmore East - June 1971 
 Just Another Band from L.A. 
 The Grand Wazoo 
 One Size Fits All 
 Tinseltown Rebellion 
 Does Humor Belong in Music? 
 The Best Band You Never Heard in Your Life (1995 re-issue)
 Playground Psychotics 
 Ahead of Their Time 
 Cheap Thrills 
 Mystery Disc 
 Son of Cheep Thrills 
 Trout Mask Replica
 Threesome No. 1 and Threesome No. 2 (slipcase art)

Referencer

Eksterne henvisninger 
 Cal Schenkels Webside
 Lambiek Comiclopedia page

Tysk-amerikanere
Animatorer fra USA
Illustratorer fra USA
Personer fra Pennsylvania
Sylwia Chutnik

Sylwia Chutnik (født 1979 i Warszawa) er en polsk forfatter og feminist. Hun er uddannet i kønsstudier på Warszawa Universitet.

Hendes debutroman Kieszonkowy atlas kobiet ("Pocket Atlas of Women") udkom i 2008. Hendes anden roman Dzidzia ("Diddums") udkom i 2010. Hun udfører desuden socialt arbejde, er byguide i Warszawa og har udgivet en guidebog om Warszawa, der hedder Warszawa kobiet ("Women's Warsaw"), der skildrer de mindre kendte dele af byen, hvor byens berømte kvinder har boet.

I sine værker fokuserer hun på feminisme, kønsroller, polsk kultur og historie.

Chutnik har været vært for et tv-program om litteratur, "Cappuccino z książką".

Chutnik nyder anerkendelse i Polen for sine litterære præstationer såvel som for sit sociale arbejde.

Bøger udgivet på dansk 
 Slagssøstre, roman, 2019

Referencer 

Kvindelige forfattere i det 21. århundrede
Forfattere fra Polen
Personer fra Warszawa
Norske middelalderborge

Liste over borganlæg i kongeriget Norge i middelalderen:

 Akershus
 Avaldsnes Kongsgård
 Bergenhus
 Bergen Bispegård
 Bergen ærkebispegård
 Borg (Sarpsborg)
 Broberg borg
 Bohus
 Dyngehus
 Hamarhus/Hamar bispegård
 Isegran borg
 Kirkwall bispegård
 Konghelle Kastell
 Mjøskastellet
 Olsborg
 Oslo kongsgård Kastell
 Oslo Bispeborg
 Valdisholm borg
 Valkaberg borg
 Vardøhus
 Ragnhildsholm borg
 Stavanger Bispegård
 Steinviksholm borg
 Sverresborg (Bergen)
 Sverresborg (Trondheim)
 Tunsberghus
 Ærkebispegården (Trondheim)
 Peel Castle (Isle of Man, Storbritannien)

Fæstningsanlæg i Norge
Borge
Gammelsogn

Gammelsogn, også benævnt Grenå Landsogn, var et dansk sogn i det tidligere Randers Amt. Kirkeligt hørte sognet til Grenå-Nørredjurs Provsti (som nu indgår i Norddjurs Provsti) i Århus Stift. Sognet blev nedlagt og indlemmet i Grenå Købstadskommune i 1966. 

I sognet lå landsbyerne Åstrup, Bredstrup, Dolmer, Robstrup og Vester-Hesseldal.

Gammelsogn grænsede til Grenaa, Enslev og Hammelev Sogne i Djurs Nørre Herred som sognet lå i, Kattegat, samt Ålsø Sogn i Djurs Sønder Herred. Gren Å udgjorde herredsgrænsen. Området er stort set fladt, med Tyvhøj på 49 m mod nordvest som det højeste punkt. Sognet dækkede et areal på 2079 tønder land eller 11,5 km2.

Sognet blev i 1558 et anneks til Grenå Sogn, efter tidligere at have været et selvstændigt kirkesogn.

Gammelsogns Kirke, også kaldet Gammel-Grenaa Kirke, lå i Grenå Sogn omkring 300 m vestnordvest for Grenaa Kirke. Kirken blev nedlagt i 1558 og nedrevet på et tidspunkt efter 1627. Efter 1558 brugte Gammelsogn Grenaa Kirke. Gammelsogns kirkegård blev dog benyttet indtil 1740.

Referencer 

Grenaa
Tidligere sogne i Danmark
Sogne i Norddjurs Kommune
Sogne i Århus Stift
Sogne i Djurs Nørre Herred
Ophørt i 1966
Kommuner ophørt i 1966
Tidligere sogne i Danmark
Verdensrekordæg

Verdensrekordsæg refererer til et almindeligt æg, der har slået rekorden for antallet af likes på et billede på det sociale medie Instagram. Indehaveren af den tidligere rekord er realitystjernen Kylie Jenner, som med et billede af sin nyfødte datter fik 18,5 millioner likes.

Opslag 
Billedet af ægget blev lagt på Instagram den 4. januar af en ukendt person, der har oprettet en konto med navnet world_record_egg. Opslaget  lyder:

Let’s set a world record together and get the most liked post on Instagram. Beating the current world record held by Kylie Jenner (18 million)! På dansk: Lad os sætte verdensrekord sammen og få det mest likede opslag på Instagram og slå den nuværende verdensrekord, som Kylie Jenner (18 millioner) har.

I skrivende stund (kl. 12:57 den 16. januar 2019) har ægget fået 45 millioner likes.

Kl. 12:59 den 16. januar 2019 blev opslaget ændret til:

Official world record holders. På dansk: Verdensrekord indehaver.

Reaktion 
Kylie Jenner svarede på opfordringen med at klække et æg på asfalten som ’hævn’.

Kilde 
 Gådefuldt æg slår Instagram-rekord. Hvorfor? Lisbeth Klastrup på videnskab.dk 15 januar 2019
 https://www.instagram.com/p/BsOGulcndj-/

 https://www.instagram.com/p/BsmPezCnZ4I/

Internetfænomener
Æg
Ponte della Libertà

Ponte della Libertà ("Frihedsbroen") er en vejbro, der forbinder det historiske centrum (øer) i byen Venedig til fastlandet Venedig.

Broen blev designet i 1932 af ingeniør Eugenio Miozzi, og den blev åbnet af Benito Mussolini i 1933 som Ponte Littorio ("Liktorbroen") – et navn, der blev brugt i fascisttiden for flere andre italienske broer. Ved slutningen af Anden Verdenskrig blev broen omdøbt til Ponte della Libertà for at ære slutningen af det fascistiske diktatur og den nazistiske besættelse.

Broen er den eneste adgang for køretøjer til det historiske centrum af hovedstaden i den italienske region Veneto.

 Den østlige ende af vejen sluttes i Piazzale Roma, busterminalen i det historiske center.
 Den vestlige ende når fastlandet Venedig og bliver til Via Libertà, som deler de venetianske bydele () i Mestre (nord) og Marghera (syd). Det er sidste del af den gamle "Padana Superiore".

Broen er 3,85 km lang og har to baner hver vej, uden nødspor. Den er bygget sammen med Venedig Jernbanebro, som blev bygget i 1846 med to spor hver vej, og er stadig i brug.

Referencer 

Buebroer
Bygninger, konstruktioner og anlæg i Venedig
Santa Croce (Venedig)

Santa Croce er en af de seks sestieri (distrikter) i Venedig, Norditalien. 

I det ellevte århundrede, i 1273, blev distriktet administreret af den ungarske adelsmand og korsfarer Ridder Giovanni, medlem af en af de største kristne familier i Ungarn, Renoldi.

Geografi 
Distriktet befinder sig i den nordvestlige del af hovedøerne og kan opdeles i to områder: Det østlige, stort set middelalderlige, område og det vestlige område(herunder den primære havn og Tronchetto)der hovedsageligt ligger på land, der blev genvundet i det 10. århundrede.

Distriktet omfatter Piazzale Roma, der er hjemsted for Venedigs busstation og parkeringspladser, som også er omkring det eneste område i byen, hvor der må køre biler. Turistattraktionerne er beliggende hovedsageligt i den østlige del af kvarteret, og omfatter kirkerne San Nicolo da Tolentino, San Giacomo dell'Orio og San Zan Degola; Fondaco dei Turchi; Museet for stoffer og kostumers historie i Palazzo Mocenigo; det Patriciske Palads og Pallazo Corner della Regina.

Historie 
Området var engang en del af Luprio-sumpen, er blevet indvundet over tid. 

Det er distriktet i byen, der er mest påvirket ved åbningen af Ponte della Libertá i april 1933, som forbinder Venedigs historiske bykerne med det venetianske fastland.

Venedig
Dorsoduro

Dorsoduro er en af de seks sestieri (distrikter) i Venedig

Dorsoduro omfatter de højestliggende landområder i byen og også Giudecca-øen og Isola Sacca Fisola.  Dets navn stammer fra italiensk for "hård højderyg", på grund af dens forholdsvis høje, stabile jord.

Historie 
Det oprindelige hjerte af området var Giudecca-kanalen, hvor bygninger blev bygget fra det sjette århundrede. Ved det 11. århundrede havde bosættelser spredt sig over til Canal Grande, mens senere religiøse bygninger, herunder basilikaen Santa Maria della Salute og Zattere-kajen, nu er de vigtigste vartegn. 

I det nittende århundrede blev Accademia oprettet i Dorsoduro, og Ponte dell'Accademia forbandt distriktet til San Marco, hvilket gør det til et dyrt område, populært for udenlandske bosættere.  Vestkvarterets ende og Giudecca blev industrialiseret omkring samme tid som oprettelsen af Accademia.

Seværdigheder 
Landemærker og seværdigheder i Dorsoduro omfatter: 

 Ca 'Foscari 
 Ca 'Rezzonico 
 Campo San Barnaba 
 Campo Santa Margherita 
 Gallerie dell'Accademia 
 Peggy Guggenheim Collection 
 Il Redentore (kirke) - Andrea Palladio . 
 Le Zitelle 
 Ospedale Giustinian 
 Palazzo Ariani 
 Palazzo Dario 
 Palazzo Zenobio 
 Punta della Dogana 
 Dogana da Mar - kunstmuseum . 
 Santa Maria della Salute (kirke) 
 San Pantalon (kirke) 
 San Trovaso (kirke) 
 Santa Maria del Carmelo (kirke) 
 San Sebastiano (kirke) 
 Scuola Grande dei Carmini 
 Ognissanti Kirke

Venedig
Kongsfjorden (Berlevåg)

Kongsfjorden er en fjord på nordsiden af Varangerhalvøen i Berlevåg kommune i Troms og Finnmark   fylke i Norge. Fjorden er 15 kilometer lang, og  har indløb mellem Nålneset i vest og Vestneset i øst, og går mod sydvest til Austerbotn. Risfjorden er en lille fjordarm på vestsiden af fjorden lige syd for Nålneset. Syd for Risfjorden ligger landsbyen Kongsfjord. Myrvoll er en lille bygd på vestsiden helt inderst i fjorden ved Vesterbotn.

Der ligger en række øer og holme i fjorden, blandt andet Grønøya, Helløya, Kongsøya og Skarvholmen. Veidnesodden er et næs som går omkring 5 km ud i fjorden fra vestsiden. Den indre del af fjorden bliver kaldt Straumen eller Strømmen, som igen deler sig i de to bugter Vesterbotn og Austerbotn. Indløbet til Straumen er et smalt sund. 

Fylkesvej 890 går langs vestsiden af fjorden. Den 	38,5 km lange Kongsfjordelven munder ud i Austerbotn.

Kilder og henvisninger

Fjorde i Troms og Finnmark
Berlevåg
San Marco (Venedig)

San Marco er en af de seks sestieri (distrikter) i Venedig, og ligger i hjertet af byen, og fungerer som Venedigs hovedsted. San Marco omfatter også øen San Giorgio Maggiore. Selv om distriktet omfatter Markuspladsen, blev pladsen aldrig administreret som en del af sestieren.

Oversigt 
Det lille distrikt omfatter mange af Venedigs mest berømte seværdigheder, herunder Markuspladsen, Markus Basilika , Doges palads, Harry's Bar, Palazzo Dandolo, San Moisè, La Fenice teater, Palazzo Grassi og kirkerne San Beneto, San Fantin, Santa Maria del Giglio, San Maurizio, San Moisè, Santo Stefano, San Salvador, San Zulian og San Samuele.

Området er tæt bygget og var beliggenhed for Venedigs regering. Det er nu stærkt touristet og der er mange hoteller, banker og butikker .

San Marco er også et sted, der bruges i flere videospil som i Tekken, Assassin's Creed II og Venetica .

Venedig
Castello (Venedig)

Castello er den største af de seks sestieri i Venedig, Italien.

Historie 
Der har været små bosættelser af øerne San Pietro di Castello siden i hvert fald det 8. århundrede. Denne ø blev også kaldt Isola d'Olivolo. 

Fra det trettende århundrede og fremefter voksede distriktet op omkring et skibsværft for søværnet på hvad der oprindeligt var Isole Gemini. Området i distriktet var domineret af Arsenale for Republikken Venedig, på daværende tidspunkt det største marinekompleks i Europa.  Et græsk handelssamfund på omkring 5.000 mennesker var beliggende i distriktet i renæssancen og den sene middelalder, hvor Collegio Flanginiano og den græsk-ortodokse kirke San Giorgio dei Greci også er placeret. Collegio Flanginiano huser det helleniske institut for byzantinske og post-byzantinske studier i Venedig  og kirken San Giorgio dei Greci er nu sæde for den græsk-ortodokse ærkebiskop i Italien. 

Andre væsentlige strukturer var klostrene i den nordlige del af kvartalet. 

Napoleon lukkede arsenalet og planlagde hvad der nu er Bienniale-haverne. Senest er øen Sant'Elena blevet skabt, og mere jord drænet i andre yderpunkter af Castello.

Vartegn 
Fremtrædende seværdigheder i Castello omfatter: 

 Santi Giovanni e Paolo Kirke (San Zanipoli) 
 San Giorgio dei Greci Kirke 
 Campo Santa Maria Formosa Kirke og Santa Maria Formosa 
 Kirken og Ospedale della Pietà 
 San Zaccaria Kirke 
 Scuola af San Giorgio degli Schiavoni 
 Scuola di San Marco 
 Det Venetianske Arsenal
 Sant'Elena Kirke

Referencer 

Venedig
Sanderumskolen

Sanderumskolen er en skole i Odense Kommune. Skolen har 0.-9. årgang, med 3 spor på hver, og heldagsafdeling. Siden 1. august 2018 har Claus Fagerlund Bayer været skoleleder.

Referencer

Eksterne henvisninger 
 

Folkeskoler i Odense Kommune
Tyfjorden

Tyfjorden (nordsamisk: Dáigevuotna) er en fjordarm af Tanafjorden på østsiden af Nordkinnhalvøen i Gamvik kommune i Troms og Finnmark  fylke i Norge. Fjorden har indløb  mellem Hanstyske i nord og Tyfjordneset i syd og går 4,5 kilometer mod vest til Tyfjord i bunden af fjorden.

Tyfjord er en gammel bygd ved fjorden, og den eneste  bebyggelse her.

Kilder og henvisninger

Fjorde i Troms og Finnmark
Gamvik
Rolls-Royce Trent XWB

Rolls-Royce Trent XWB er en britisk serie af turbofane jetmotorer udviklet af Rolls-Royce. Motoren driver udelukkende passagerflyet Airbus A350 og er udviklet fra Rolls-Royce Trent 1000. Den første motortest blev lavet den 14. juni 2010. Dens listepris er ca. US$35 millioner (229 millioner kr.).

Referencer

Eksterne henvisninger 

Flymotorer